35. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ ΕΡΓΑΣΙΑΣ Αριθ. 31084/7020 της 16/19 Ιουλ. 1977 (ΦΕΚ Β΄ 687) Περί διορισμού ειδικοτήτων και αριθμού μισθωτών του Εθνικού Μετσοβίου Πολυτεχνείου δια την εφαρμογήν του άρθρ. 5 παρ. 3 του Ν.Δ. 1198/72. 1.Ορίζομεν την ειδικότητα του ηλεκτρολόγου υπομηχανικού και της Γραμματέως Τεχνικού Συμβουλίου και δια μέχρι ένα (1) μισθωτόν εξ εκάστης των ειδικοτήτων τούτων εκ των επί σχέσει εργασίας ιδιωτικού δικαίου μισθωτών του Εθνικού Μετσοβίου Πολυτεχνείου, δι ους εξαιρετικώς δύναται κατ’ εφαρμογήν της διατάξεως της παρ. 3 του άρθρου 5 του Ν.Δ. 1198/72 να παρέχηται δι’ αποφάσεως του εξ ημών Υπουργού Εθν. Παιδείας και Θρησκευμάτων αμοιβή ανωτέρα της ισχυούσης δυνάμει της υπ’ αριθ. 14227/3242/1.4.77 κοινής Υπουργικής αποφάσεως (ΦΕΚ 320/Β/1.4.77) και δη μέχρι ποσού 17.825 δρχ. μηνιαίως δια τον ηλεκτρολόγον υπομηχανικόν και 15.525 δρχ. μηνιαίως δια την Γραμματέα του Τεχνικού Συμβουλίου. 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. Δια της παρ. 1 του άρθρου μόνου Β.Δ. της 28 Νοεμ. /31 Δεκ. 1956 (ΦΕΚ Α΄ 296) ωρίσθη το 50όν έτος ως ανώτατον όριον ηλικίας δια τον διορισμόν του προϊσταμένου και του λοιπού προσωπικού του Τεχνικού Γραφείου του Εθνικού Μ. Πολυτεχνείου. 